ཕྱི་ལོ་༨ཚེས་༡༣ཉིན་གྲོས་ཞིབ་སྐབས་སུ།མཉམ་འབྲེལ་རྒྱལ་ཚོགས་ཀྱི་རྒྱ་ནག་དམར་ཤོག་གཞུང་གི་སྐུ་ཚབ་ཡུ་ཅིན་ཧྭ་ཡིས།གྲངས་ཉུང་མི་རིགས་ཆིག་སྒྲིལ་དང་འདྲ་མཉམ་ཡོང་ཆེད་ལ་དམིགས་ནས་ཕྱི་ལོ་༢༠༡༨ཟླ་༣ནང་རྒྱ་ནག་གི་རྩ་ཁྲིམས་ལ་བསྐྱར་བཅོས་བྱས་རབས་དང་།དེ་ཡང་མི་རིགས་ས་གནས་རང་སྐྱོང་གི་བཅའ་ཁྲིམས་གཞིར་བཟུང་ནས་གྲངས་ཉུང་མི་རིགས་ཀྱི་ཁྲིམས་མཐུན་སྒྲོམ་གཞི་བཟོས་ཡོད་རབས་བཤད་ཀྱང་།རྒྱ་གཞུང་གིས་རྩ་ཁྲིམས་བཟོ་བཅོས་བྱས་པ་དེ་ནི་སྔར་ལས་ལྷག་པར་ཁྲིམས་མེད་ལུགས་མེད་དང་ཞི་ཅིན་ཕིན་གྱི་དབང་འཛིན་ལས་ཡུན་ལ་ཚད་བཀག་མེད་པ་བཟོ་ཐབས་སུ་དམིགས་པ་ཞིག་ཡིན་པ་རེད།དཔེར་ན།རྒྱ་གཞུང་གི་རྩ་ཁྲིམས་བཟོ་བཅོས་ཀྱི་དོན་ཚན་དང་པོའི་ནང་གསེས་གཉིས་པར་རྒྱ་ནག་དམར་ཤོག་ཚོགས་པའི་འགོ་འཁྲིད་ནི་རྒྱ་ནག་གི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ངོ་བོའི་ཁྱད་ཆོས་ཡིན་ཞེས་དང་།རྩ་ཁྲིམས་བཟོ་བཅོས་ཀྱི་དོན་ཚན་གཞན་ཞིག་གི་ནང་དུ་སྲིད་འཛིན་དང་སྲིད་བློན་གཉིས་ཀྱི་དབང་འཛིན་ལས་ཡུན་གྱི་གཏན་འབེབས་དེ་མེད་པ་བཟོས་ཡོད་པ་རེད།